Cvrkut bijesnila
Cvrkut bijesnila je tinejdžerski (anti)muzički projekat grupe mladih autora snimljen u studiju Radija Prnjavor u Bosni i Hercegovini tokom avgusta 1995. godine. Idejni tvorac projekta i kovanice "Cvrkut bijesnila" (druga riječ je namjerno nepravilna da bi se produženim izgovorom podcrtala snaga tihe nagomilane mladalačke agresije uslijed ratne izolovanosti u tom kontradiktornom spoju dvije riječi) je tekstopisac i bubnjar Aleksandar Pejaković Pejo (1978-2007) koji je u to vrijeme bio snimatelj u radiju. Kompletan projekat, sniman tokom četiri noći bez ijednog ponavljanja, odlikuju banalni i apsurdni tekstovi pisani minutama prije samog snimanja kao i površno osmišljena i izvedena muzika takođe nastala na isti način. Iako su nastale u ratno vrijeme numere Cvrkuta bijesnila ne govore o ratu već o temama kao što su ljubav, tehnološki napredak, kontrastna relacija selo-grad kao i o lokalnim dosjetkama i anegdotama. Od ukupno 26 numera u trajanju od 61 minut izdvajaju se pjesme "Sviraj kraj", "Htio sam napisati pjesmu" i "Die Zurbriggen" koja je svojevremeno bila lokalni hit a nastala je prema tadašnjoj anegdoti u kojoj profesorica njemačkog jezika u srednjoj školi na kraju godine želi da pokloni prolaznu ocjenu lošem đaku pod uslovom da izusti bar nešto na njemačkom. Kompletan projekat, čiji su snimatelji bili Milan Marić i Aleksandar Pejaković, je objavljen na YouTubeu 2017. godine.

Članovi 
 Aleksandar Pejaković - Pejo (glas, gitara, kucaća mašina) 
 Nenad Ignjatić - Nešica (glas, gitara, bas gitara, flaša, tanjirići)
 Bojan Lj. Jugović - Bo (glas, gitara, telefon)
 Libor Boček - Simowsky (gitara, violina)
 Bojan Veljković - Dr Haši Stamenkovič (glas)
 Milan Marić - Čupo (glas)

Sadržaj 
 A je to / muzika iz crtanog filma (Petr Skoumal/Simowsky/Bo)
 Ptica I (Milić Vukašinović/Pejo/Simowsky/Bo)
 Pišonja i Žuga (Dr Nele Karajlić/Sejo Sexon/Nebojša Antonijević Anton/grupa Fobija/Čupo/Pejo/Simowsky/Bo)
 Die Zurbriggen (Pejo/Simowsky/Bo)
 Kako tehnika napreduje (Pejo/Simowsky/Bo)
 Joj doktore feat. Dr Haši Stamenkovič (Haši/Pejo/Simowsky/Bo)
 Joe Cocker In The Sky News (Haši/Pejo/Simowsky/Bo)
 Krumpir (Simowsky/Pejo/Haši)
 Ptica II (Milić Vukašinović/Pejo/Simowsky/Bo)
 Cvrkut bijesnila (Pejo/Džo/Beki/Nešica/Haši/Berić/Čupo/Bo)
 Bojler (Pejo/Nešica/Bo)
 Traktor (Pejo/Nešica/Bo)
 Svuda oko nas (Pejo/Nešica/Bo)
 Njivada (Pejo/Nešica/Bo)
 Poklič (Pejo/Nešica/Bo)
 A šta da radim (Branimir Štulić/Nešica/Bo)
 Jinglebell (Pejo/Bo)
 Meni nikad ne miriše cvijeće (Nešica/Bo)
 Wir Wurden Uns Immer Lieben (Pejo/Nešica/Bo)
 Mravlji ugriz (Nešica/Bo)
 Mali Čupo spava (Pejo/Nešica)
 Sviraj kraj (Pejo/Nešica/Bo)
 Htio sam napisati pjesmu (čika Branko/Pejo/Nešica)
 Igen Pizzikaja (Pejo/Nešica)   
 Zauzvrat (Pejo/Nešica)   
 27 (Pejo/Nešica)            

Bosanskohercegovačke muzičke grupe